《劝农二首奉呈同官诸丈》
宋代·陈淳祖

乃一秋一冬，愁听鸿飞鸣。
及兹问春半，土暖已足耕。
殷勤劝欠老，尊酒若为情。
我有一瓣香，为尔祈西成。
晴光动川原，桑麦日敷荣。
天公幸见听，一饱须可营。
几见陇亩事，得此白发生。
田父饮我酒，归与儿孙评。
孝弟力田者，家道终和平。

作者简介：陈淳祖，字道初，一字唯道，号卓山，瑞安（今属浙江）人。理宗嘉熙二年（一二三八）进士。历知钱塘县、提辖榷货务、通判徽州。开庆元年（一二五九）知南康军。景定元年（一二六○）除秘书郎，迁著作佐郎兼权侍右郎官。出提举两浙西路常平，兼知安吉州。度宗咸淳中迁福建路提点刑狱。召为吏部郎官，迁司农少卿兼左司，以忤贾似道罢。久之，起为荆湖南路转运副使。明弘治《温州府志》卷一一有传。今录诗七首。